Ich klage an

Ich klage an (tysk, betyr «Jeg anklager») er en tysk propagandafilm for eutanasi fra 1941 i regi av Wolfgang Liebeneiner. I hovedrollene ses Heidemarie Hatheyer, Paul Hartmann og Mathias Wieman. Den hadde premiere 29. august 1941 på Berlins kino Capitol. Filmen ble også satt opp utenlands; i Sverige hadde den premiere 27. februar 1942.
Den ble produsert av Ewald von Demandowsky.
Den ble forbudt av de allierte makter etter krigen.


== Handling ==
En ung hustru som lider av en tung sykdom oppfordrer sin lege til å ta hennes liv. Hennes mann, selv en fremgangsrik lege, gir henne en dødelig overdose og stilles til rette. Der legges det frem argumenter som at det å forlenge liv iblant strider mot naturen og at døden da er en rettighet, så vel som en plikt.


== Propagandaelementer ==
Filmen ble til på oppdrag av propgandaminister Joseph Goebbels etter forslag fra Karl Brandt for å gjøre den tyske allmenhet mer positivt innstilt til Det tyske rikes Aktion T4 eutanasiprogram, som da pågikk. Ofrene for dette nazistiske eutanasiprogrammet ble drept uten å ha ønsket eller samtykket til det. Heller ikke deres familier ble tatt med i vurderingen. Filmen var ikke særlig kløktig; det var kinobesøkende som klart så forbindelsen til det pågående eutanasiprogrammet og fikk tanker om hvordan de motivasjoner som filmen presenterte kunne misbrukes til å rettferdiggjøre det som foregikk.SS rapporterte at kirkene for allment negative til filmen. Katolikkene var de mest klare og intense, men også kirkebesøkende protestanter var negative. I ministerkretser var man gjennomgående positive, men også der fant man tvilere, særlig - men ikke utelukkende - på grunn av tilfeller der pasienter som var blitt ansett for å ha vært uhelbredelige hadde vist seg å komme til helse. I juridiske kretser var man opptatt av at praksisen burde få et sikkert rettsgrunnlag. I de få meningsmålinger som ble gjennomført var det - ifølge SS - almen støtte for eutanasi.


== Rolleliste i utvalg ==
Heidemarie Hatheyer - Hanna Heyt
Paul Hartmann - Professor Thomas Heyt
Mathias Wieman - Dr. Bernhard Lang
Margarete Haagen - Berta
Charlotte Thiele - Dr. Barbara Burckhardt
Christian Kayßler - Landgerichtsdirektor Kriebelmeyer
Harald Paulsen - Eduard Stretter
Albert Florath - Professor Schlüter
Ilse Fürstenberg
Karin Evans - Erna Balg
Hans Nielsen - Dr. Höfer
Franz Schafheitlin - Rechtsanwalt Straten
Erich Ponto - Professor Werther
Otto Graf - Staatsanwalt Engel
Werner Pledath - Pastor Gömer


== Se også ==
Nazistiske propagandafilmer


== Referanser ==


== Litteratur ==
Ayçoberry, Pierre (1981). The Nazi Question: An Essay on the Interpretations of National Socialism (1922–1975). New York: Pantheon Books. ISBN 978-0-394-74841-2. 
Grunberger, Richard (1971). The 12-Year Reich: A Social History of Nazi Germany, 1933–1945. New York: Holt, Rinehart and Winston. ISBN 978-0-03-076435-6. 
Hertzstein, Robert Edwin (1978). The War That Hitler Won. New York: Putnam. ISBN 978-0-399-11845-6. 
Leiser, Erwin (1975). Nazi Cinema. New York: Macmillan. ISBN 978-0-02-570230-1. 
Romani, Cinzia (1992). Tainted Goddesses: Female Film Stars of the Third Reich. New York: Sarpedon. ISBN 978-0-9627613-1-7. 
Sylke Hachmeister: Kinopropaganda gegen Kranke: die Instrumentalisierung des Spielfilms „Ich klage an“ für das nationalsozialistische „Euthanasieprogramm“, Nomos, Baden-Baden 1992 ISBN 3-7890-2804-5 (Nomos-Universitätsschriften Kulturwissenschaft, zugl. Diss. phil., Universität Münster 1991).
Christian Kuchler: Bischöflicher Protest gegen nationalsozialistische „Euthanasie“-Propaganda im Kino: „Ich klage an“. Historisches Jahrbuch der Görresgesellschaft, 126, 2006 ISSN 0018-2621, S. 269–294.
Karl Heinz Roth: „Ich klage an“. Aus der Entstehungsgeschichte eines Propaganda-Films. In: Götz Aly (Hrsg.): Aktion T4. 1939–1945. Die „Euthanasie“-Zentrale in der Tiergartenstrasse 4 (= Stätten der Geschichte Berlins, 26). 2. erw. Aufl. Hentrich, Berlin 1989 ISBN 3-926175-66-4, S. 93–116.


== Eksterne lenker ==
(en) Ich klage an på Internet Movie Database 
(sv) Ich klage an i Svensk Filmdatabas 
(fr) Ich klage an på Allociné 
(nl) Ich klage an på MovieMeter 
(en) Ich klage an på AllMovie 
(en) Ich klage an på Rotten Tomatoes